Marius Șumudică a avut un derapaj rasist la adresa fanilor FCSB! Tehnicianul, în prezent liber de contract, a transmis un mesaj uluitor la adresa suporterilor echipei roș-albastre.
FCSB a câștigat la pas titlul în acest an și a doborât recordul de asistență de pe Arena Națională, la partida cu CFR Cluj, la care jucătorii au primit trofeul Ligii 1.
Marius Șumudică, derapaj rasist la adresa fanilor FCSB
„Șumi” nu s-a putut abține și a lansat un mesaj dur la adresa rivalilor din Liga 1. Acesta s-a legat de conflictele dintre galerii și de mesajele transmise de acestea și a venit cu un verdict uluitor, care îi va enerva la culme pe suporterii echipei lui Gigi Becali.
„Trebuie să-i respecți (n.r. pe cei de la FCSB), a fost anul lor. Eu nu sunt meschin, scot în evidență lucrurile obiective. Sunt campioni, trebuie respectați, dar acum sunt ca niște bibelouri, trebuie să nu-i deranjăm.
Ei cum au mesajele alea legate de etnie? Dacă eram antrenorul Rapidului și auzeam așa ceva, scoteam echipa de pe teren. Săracii, se simt lezați de tot felul de cântece, dar ei nu insultă. Pică nocturna și 80% dintre ei sunt mai colorați decât ai noștri”, a spus Marius Șumudică, la fanatik.ro.
De asemenea, Șumudică a mai avut un derapaj în timpul unui derby dintre Rapid și FCSB. La momentul respectiv, antrenorul a fost surprins în tribune în timp ce scanda injurii la adresa suporterilor roș-albaștrii.
Marius Şumudică a anunţat transferul stelar al lui Denis Drăguş
Marius Şumudică a anunţat transferul stelar al lui Denis Drăguş. Atacantul în vârstă de 24 de ani a reuşit o mutare spectaculoasă chiar înainte de EURO 2024. Fostul său antrenor a venit cu detalii de ultimă oră.
Standard Liege ar fi acceptat oferta celor de la Trabzonspor, pentru Denis Drăguş. Belgienii vor încasa în schimbul internaţionalului român aproximativ două milioane de euro, sumă la care se vor adăuga şi bonusuri.
Împrumutat la Gaziantep, Drăguş a avut evoluţii spectaculoase în această ediţie de campionat. În cele 40 de meciuri din toate competiţiile a înscris 16 goluri şi a oferit 2 pase decisive.
Marius Şumudică l-a dat de gol pe Denis Drăguş şi anunţă că transferul s-a realizat deja.
„O să spun, chiar dacă deranjez. Drăguș este cumpărat de Trabzonspor. Cred că a și semnat deja. Nu știu exact. Este cumpărat pentru poziția de vârf de atac. Drăguș marchează 15 goluri în campionatul Turciei din poziția de vârf de atac.
Când un club precum Trabzonspor plătește 2 milioane să te cumpere, te cumpără pentru poziția în care tu ai jucat sezonul respectiv. Ai jucat contra lui Trabzonspor și ai marcat contrat lor din poziția de vârf de atac.
Pentru mine, Drăguș nu poate juca bandă stânga niciodată. Poate juca, dar aportul lui este minim. El este vârf de atac, are explozie, viteză, libertate de mișcare”, a declarat Marius Șumudică, conform sursei citate anterior.